
Nazarivs  Panegyr.  Constantino  Avg. 

dicti  cap.  xxxv. 


Longum  eft  percenfere  beneficia  Principis, 
quae ,  in  orbem  fine  modo  redeuntia ,  con¬ 
texta  eius  benignitate  fulgent,  ita  infinita  nu¬ 
mero,  commodis  magna,  vt  nunquam  obliuione 
gratiam  obductura  fit  vel  multitudo  omnium, 
vel  vtilitas  Ungulorum. 


MAGNIFICI 

CIVITATIS  CONSVLES, 

SVMME  VENERABILIS  DECANE, 
GRAVISSIMI  SYNDICI, 

AMPLISSIMI  REIPVBLICAE  PATRES, 

VOSQVE  CETERI, 

qvotqvot  vestra  condecorare 

HANC  PANEGYRIN 

PRAESENTIA 

PIVM  ET  AEQVVM  DVXISTIS, 

AVDITORES, 

ILLVSTRI  AC  REVERENDA  DIGNITATE 
EXCELLENTISSIMI, 

PRAECLARA  ERVDITIONE  ET  DOCTRINA 
ORNATISSIMI, 

SVIS  QVISQVE  NOMINIBVS  AC  VIRTVTIBVS 

HONORATISSIMI. 


ta  vero  rata  habuit  vota 
noftra!  ita  vero  afflictae 
tam  inopinato ,  quam 
acerbo  CAROLI  VII. 
gloriofiflimae  memoriae 
Imperatoris  e  mortali  vita  ex  ce  (fu  prouidit 
Germaniae!  ita  vero  FRANCISCVM,  Im¬ 
peratoriis  exornatum  Principem  virtutibus, 
Caput  Patremque  Imperio  Romano-Germa- 

nico  clementiffime  concelfit  fummus  rerum 
humanarum  au£tor  atque  moderator  Devs  ! 
Eli  hoc  profecto  ex  eorum  genere  beneficio¬ 
rum,  quae  fumma  maximaque  accidere  no¬ 
bis  potuifle  intelligimus.  Quid  enim  tem¬ 
poribus  hifce  adeo  perturbatis,  quibus  longe 
lateque  bello  ardent  omnia,  nec  vel  minima 
adhuc  funellae  calamitatis  finiundae  lpes  af¬ 
fulget,  contingere  potuit  iucundius,  quid 
exoptatius,  quid  falutarius  iurium  vindice, 
libertatis  defenfore ,  pacisque  ac  concordiae 
reftauratore  ?  Quae  omnia  quum  vno  de 
FRANCISCO  Iperare  nos  quam  certilfi- 
me  iubeat  Dei  Optimi  Maximi  prouidentia: 
quanta  fimul  nobis  data  eft  laetandi ,  gau¬ 
dendi,  exultandi  materia!  Agnofcit  profecto 
diuinum  hoc  beneficium  laeta  venerabunda- 
que  mente  Imperium  Romano-Germanicum. 
Vix  enim  TE,  Deo  Commendatissime  Avgv- 
ste,  datum  fibi  efle  Imperatorem,  refciuerat, 
quum  ftatim  omnium  in  vultu  atque  facie 
hilaritatis  communis  fe  exfereret  decus ,  & 
quotquot  patriae  bene  cupiebant,  TE  nunc 
Caesare  faluos,TENvMiNETvTELARi  beatos 
fe  fore  augurandi  arriperent  occafionem. 
Hinc  illae  ouantium  gratae  admurmuratio¬ 
nes  hinc  illa  efFuforum  in  laetitiam  animo¬ 
rum  figna,  hinc  illi  plaulus,  hinc  illae  votiuae 
acclamationes ,  quibus  tota  perfonabat  GeD- 

mania,  quae  nec  ad  hunc  usque  diem,  in  ce¬ 
lebritates  effufa,  conquiefcit.  Quam  iucun- 
dum ,  quam  gratum  accidit  omnibus  iis, 
quorum  TV  iter  Francofurtum  ad  follemnia 
Imperii  capeflenda  lufcipiens,  tran libas  ter¬ 
ras  atque  regiones !  Quam  exlpectatus  de- 
lideratusque  TVVS  in  vrbem  Francofurta- 
nam  ingrellus!  Quam  laeti,  quam  exhilarati 
omnes  ii,  quibus  vultum  TVVM  excelfum, 
illam  de  caelo  tra6tam  fpeciem  contueri  erat 
permifliim!  Iucundam  fane  illius  laetitiae, 
quam  lub  Traiani  in  vrbem  Romano¬ 
rum  aduentum  conlpeftam  fuifle  Plinius 
narrat,  imaginem  cernere  licuit  eo,  quo 
TV  Francofurtum  ingrediebaris,  tempore. 
Nec  aetas  quenquam,  nec  valetudo,  nec 
fexus  retardabat,  quo  minus  oculos  au- 
gulto  aduentantis  Regis,  <3c  inaugurandi 
Imperatoris  fpectaculo  impleret.  TE  no- 
fcere  paruuli,  contueri  iuuenes,  admirari 
fenes ,  iplique  morbis  ac  valetudine  aduerla 
fra6ti  neglecto  medentium  imperio,  ad  con- 
fpectnm  TVI  quali  ad  falutem  luam  prori¬ 
pere  conabantur.  Referta  erant  te6ta ,  op- 
pletae  viae ,  totaque  vrbs  incredibili ,  ad  TE 
conlpiciendum  venerandumque  aduolan- 
tium ,  multitudine  plena  ita  TE  excepit ,  vt 
non  folum  illi  omnium  generum,  aetatum, 
ordinum,  omnis  fortunae  ac  loci  viri  &  mu- 

lieres ,  fed  etiam  moenia  ipla  viderentur ,  & 
tecta  vrbis,  <3c  templa  laetari.  Nec  Franco- 
furtum  folum,  fed  tot  aliae  Germaniae  vrbes, 
ciuitates,  regiones,  populi  certatim  TIBI 
luam  teftari  deuotionem,  lua  TIBI  explicare 
gaudia,  fauftumque  TIBI,  ac  fortunatum, 
apprecari  contendunt  regimen  atque  im¬ 
perium. 

Hifce  acclamantium  vocibus,  hifcecon- 
gratulantium  ftudiis  certaminibusque  dum 
perftrepunt  cuncta,  dum  aures  circumfonant, 
Hamburgum,  illa  Aultriacae  domui  deuotis- 
lima  vrbs ,  tacita  tantummodo  mentis  vene¬ 
ratione  TVAS  admiraretur  virtutes,  TVA 
prolequeretur  merita,  Imperator  AvgvstE- 
sime?  Abiit  profecto,  abiit,  vt  aut  communis 
fenfii  gaudii  careat  TIBI,  Imperioque  Ro¬ 
mano -Germanico  fidilfimum  Hamburgum, 
aut  eiusdem  voluptatis  fructu  ac  magnitudine 
vili  cedendum  ftatuat,  vt  cultus  potius,  quo 
TE  veneratur  ac  obferuat,  religione,  conten¬ 
dat  cum  omnibus,  certet  cum  maximis. 
Quare  igitur,  quam  primum  laetiflimus  ad 
nos  peruenit  nuncius,  TE,  Domine!  ad 
liimmum  Imperatoris  Romani  euectum  efle 
faltigium,  ftatim  fupplices  Deo  immortali 
inter  concentus  mulleos  egimus  in  templis 
noftris  gratias,  huneque  exoptatiffimum 

diem 


diem  tormentis  bellicis  ter  difplofis  cireumto- 
nantibusque,  follemni  ratione  populo  fignifi- 
cauit  religioiiis  vrbis  noftrae  Senatus.  Ne¬ 
que  tamen  hifce  finibus,  laetitiae  ac  pietatis, 
pectori  noltro  infidentis,  contineri  poteltam- 

Elitudo,  quae  potius  iterum  iterumque  in  pu¬ 
licum  prodire,  TIBIque  Clementissime  Im¬ 
perator,  eius,  que  TvAM  veneratur  Maie- 
llatem,  cultus  deuotiifima  dare  documenta, 
ac  pro  lalute  TVA  vita  nobis  noftra  longe  ca¬ 
riori,  &  maximis  ac  aeternis  Sereniflimarum 
Lotharingicae  et  Auftriacae  domuum  incre¬ 
mentis  ac  fortunis  vota  fufcipere  quam  arden- 
tiffima  hoc  praefertim  fullinet  die,  quo  ante 
hos  feptem  et  triginta  annos  caelem  munere 
datus  es  orbi  terrarum,  Germaniae  inprimis 
futurus  Pater  atque  Cuftos.  Cuius  officii 
partes  quum  ab  Ampliffimo  Reipublicae  no- 
itrae  Senatu  mihi  fint  demandatae,  ego  fane 
illud  quam  maxime  mihi  laetandum  efle  video , 
quod  in  tam  illuftri  panegyri  de  T VIS,  Caesar 
Avg  vste,  virtutibus  eximiis,  de  T  VIS  laudibus 
diuinis  dicendi  mihi  nafcatur  argumentum. 
Has  vero  animo  voluens  atque  verlans,  timor 
fimul  atque  trepidatio  mentem  occupat  ac 
inuadit.  Quae  enim  tanta  poteft  exiltere 
vbertas  ingenii,  quae  tanta  dicendi  copia, 
quod  tam  excelfum  genus  orationis,  quo 
quisquam  poffit  TVAS  virtutes,  merita 

TVA,  TVAS  laudes  non  dicam  compledti 
orando,  fed  percenfere  numerando?  Dabis 
igitur  illud  TVAE,  qua  Deo  hominibusque 
amabilis  es,  Imperator  Optime,  clementiae, 
dabis  illud  indulgentilfimaeTVAE  comitati, 
vt  licet  tantae  fint  TVAE  virtutes,  quae  di¬ 
gnis  exponi  laudibus  nequeant,  hoc  tamen 
deuotinimae  religionis,  quaTE  Hamburgum 
veneratur,  facrificium,  piaque  illa,  quae  pro 
faluteTVA  fufcipit  vota,  ad  folium  TVVM 
Auguftum  accedere  permittas. 

TVAS  vero  virtutes,  laudes  TVAS,  Cae¬ 
sar  Maxime,  enarrare  aggredienti  mihi, 
haud  anxie  dilpiciendum  elle  intelligo,  vnde 
et  a  quibus  initium  mihi  fit  dicendi  facien¬ 
dum.  Sunt  enim  in  TE  omnia  maxima  et 
prope  infolita  atque  fupra  mortalitatis  polita 
faltigium.  Genus  fummum ,  fumma  pietas, 
iultitia  maxima,  regnandi  non  minor  pruden¬ 
tia,  fortitudo  animique  conllantia  cella  atque 
erecta  nullisque  fradla  fortunae  cafibus,  co¬ 
mitas  humanitasque  admirabilis,  amor  in  Im¬ 
perium  Romano -Germanicum  incredibilis, 
gratia  erga  eruditos  prorlus  lingularis.  Qua¬ 
rum  virtutum  quum  plures  rarillime  fint  in 
vno  copulatae  principe,  ita  e  contrario  in  TE 
funt  fumma  Dei  clementia  adeo  confociatae 
omnes,  vt  haec  TE  mentis  decora  tantundem 

fupra  ceteros  mortales  euehant,  quantum  vel 
ipla  maieftatis  fupremae  infignia  fuper  reli¬ 
quos  TE  extollunt  Principes.  Quod  fi  enim 
genus  TVVM,  illos  a  quibus  ortum  traxilti, 
maiores,  in  memoriam  nobis  reuocemus,  re¬ 
gia  eos  dignitate  ltatim  cum  ipfo,  quod  a  Lo- 
thario  II.  Francorum  Rege  acceperunt  no¬ 
mine  praeditos,  Regesque  atque  Imperatores 
furomos  maximosque  Principes  toti  dediife 
terrarum  orbi,  quis  ell  quem  fugiat ?  Liceat 
igitur,  de  his  omnibus  nunc  paucis  monere, 
Lotharingiam  fub  regni  quoque  nomine 
Germaniae  coni  unctam,  atque  palatii  regii 

Eraerogatiua  gauifam ,  a  prifcis  inde  tempori¬ 
us,  in  ipfis  Romanorum  Regibus  eligendis 
atque  coronandis  multum  habuifle  auctorita¬ 
tis,  ficque  in  vnam  cum  Germania  coaluifle 
corporis  compagem,  vt  perpetuum  cum  ea 
feruare  nexum  nullo  non  tempore  gloriae  fibi 
duxerit.  Quam  autem  ex  reliquis  filentio 
praeterire  nefas  duco,  laus  gloriaque  haec  ei 
relinquenda  elt  praecipua,  quod  ex  hac  domo 
Lotharingica  orti  fint  inde  a  Rvdolpho  Habs- 
bvrgico  vsque  ad  Carolvm  Sextvm  gloriofifli- 
mae  memoriae,  omnes  ii,  qui  e  domo  Au- 
ltriaca  prognati  Imperio  Romano  -  Germa¬ 
nico  praefuerunt  omni  laudum  atque  virtu¬ 
tum  genere  ornatiffimi  Imperatores.  Iunxit 
nempe  fibi  matrimonio  Ratbodvs,  Habsbur- 

giae  comes,  Itham,  Lotharingicam,  ex  eadem 
cuoiGerhardo  Allatico,  a  quoDucumLotha- 
ringiae  recentior  gens  defcendit,  ftirpe  ortam. 
Hic  vero  Ratbodvs,  haec  Itha  felicilfimi  illi 
eorum  fuere  Habsburgici  generis  comitum 

g arentes ,  a  quibus  ortus  eft  praeftantiflimus 
^omanorum  Imperator  Rvdolphvs  Habs- 
bvrgicvs.  Quanta  igitur  veneratione,quanto 
religionis  cultu  extollenda  eft  prouida  Dei 
Optimi  Maximi  fapientia,  qua  fa£tum  elt,  vt 
aufpicatiffimo  TVO,  Avgvste  Imperator, 
cum  Diuina  Maria  T  heresi  a,  connubio,  hoc, 
quodVoBis  commune  elt,  languinis  vinculum 
adeo  feliciter,  adeo  arcte  denuo  fit  conftri- 
ctum.  Iam  profecto ,  iam  dilcimus,  curae 
Deo  efle  Germaniam :  nunc  certe,  nunc  pro- 
fperrima  omnia  fortunatiflimaque  Iperare  at¬ 
que  polliceri  a  diuina  nobis  licet  benignitate. 
Quemadmodum  vero  vis  illa  ignea,  quae  cae- 
leltibus  infita  eft  mentibus,  latere  atque  quie- 
fcere  haud  facile  poteft ;  fed  in  publicum  pro¬ 
dire  atque  in  multorum  fe  diffundere  com¬ 
modum  vtilitatemque  geftit :  ita  quoque  ea 
eft  tribuenda  Domui  Lotharingicae  gloria, 
q  uod  fuas  illa  virtutes  non  lecum  vnice  morari 
voluerit,  et  lubiectis  prodefle  tantum  Lotha- 
ringis,  fed  easdem  ad  communem  fuae  Ubi¬ 
que  arctiffimo  neceffitatis  coniunctae  vin¬ 
culo  domus  Auftriacae,  quin  immo  totius 

Im- 

Imperii  Romano -Germanici,  orbisque,  qua 
patet,  vniuerfi  &  inprimis  chriiliani  contulerit 
falutem.  Sunt  enim  menti  noftrae  ad  aeter¬ 
nam  infixa  memoriam  fumma  illa,  quibus  fibi 
fortiffimus  ille  Heros,  Auus  TVVS,  Carolvs 
Qvartvs,  Germaniam  deuinxit  merita,  tum, 
quum  fuperiore  faeculo  effiaenata  Tureorum 
audacia  facratiffimam  Imperatoriam  Sedem, 
Viennam ,  hoitili  exercitu  inuadere  &  obfi- 
dione  premere  haud  vereretur.  Quanta 
virtute,  quanta  fortitudine,  qua  prudentia, 
coniunctis  cum  Potentisfimo  Poloniarum 
Rege,  &  Serenisfiinis  Bauariae  Saxoniaeque 
Ducibus  armis  confiliisque  barbarorum  tunc 
inuafit  caftra,  tranfcendit  munitiones,  ipfis- 
que  fugatis  disfipatisque  hoftibus  felicisiime 
liberauit  obfidione  illud  Imperii  Romano- 
Germanici,  lanctiorisque,  quae  Chriltum  ve¬ 
neratur  Seruatorem,  Reipublicae  propugna¬ 
culum,  Viennam.  Quam  fortiter,  quam 
ltrenue,quam  feliciter  hos  ipfos  Tureos,  Hun- 
gariae  regno  arma  inferentes  debellauit,  mu- 
nitiflimas  illas,  quas  occupauerant,  vrbes, 
Strigonium,  Budam,  Vaciain furori  eorum  eri¬ 
puit,  itaque  adeo  barbaras  hafce  gentes,  non 
line  infigni  earum  clade  ex  Hungariae  finibus 
expulfas  eie&asque,  fuas  repetere  terras  coe¬ 
git  felicisfimus  ille  Heros  Carolvs  Qvartvs. 
Nec  haec  profecto  omnia  lhnt,  quibus  excel- 

lunt  diuini,  a  quibus  ortus  es,  maiores,  merita 
atque  virtutes.  T antus  eft  eorum  numerus, 
ea  amplitudo,  vt  fi  omnia  digna  explicare  vel¬ 
lem  ratione ,  difficile  mihi  foret ,  huius  inue- 
nire  orationis  exitum. 

Tantis  quum  fis  prognatus,  Domine,  Ma¬ 
ioribus,  haud  difficile  erit  de  TVIS  conie<5tu- 
ram  facere  virtutibus.  Inter  has  ipfas  vero 
grauisfima  fanctisfimaque ,  qua  flagras,  in 
Deum  pietas,  ad  TVI  praecipue  admiratio¬ 
nem  venerationemque  nos  allicit,  trahit,  ra¬ 
pit.  Nofti  videlicet,  Religiosissime  Impera¬ 
tor  ,  &  a  Parentibus  TVIS  religiofisfimis  te¬ 
nera  iam  traditum  TIBI  aetate  tenes,  pietatem 
fundamentum  omnium  efle  virtutum,  hacque 
fublata,  fidem  etiam  &focietatem  humani  ge¬ 
neris  tolli,  nec  vllam,  euerfa  religione,  faluam 
elfe,  dignitatemque  luam  tueri  pofle  rempu- 
blicam.  Hinc  omnium  femper  rerum  a  Deo 
capere  initium,  nullumque  unquam  diem,  vel 
maxime  follemnem,  nifi  adorato  Numine,  la- 
crisque  ei  factis  tranfigere  lolitus  es :  caelefti- 
que  adeo  TVVM  efle  impletum  pe<5tus  reli¬ 
gione,  &  Tvis  &  exteris,  quibus  propius 
nolle  TE  contigit,  quam  plurimis  compro- 
bafti  documentis. 

Quum  vero  pietas  in  Deum  afliduam  ha¬ 
bere 

bere  foleat  comitem  excellentilfimam  iufti- 
tiae  virtutem,  quae  id  hominibus  tribuit, 
quod  Deo  pietas,  quid  mirum.  Domine! 
quod  hac  quoque  ita  excellas,  vt  ad  TE,  tan- 
quam  Devm,  miferi  afflictique  ac  iniuria  con¬ 
fugiant  oppreffi  ?  Hoc  enim  iplb ,  Serenissi¬ 
mae  Domvi  TVAE  quam  maxime  propriae 
virtutis  genere,  gloriam  eius  non  tueri  modo, 
fed  liiperare  quoque,  DEoque  adeo,  cuius  ge¬ 
ris  imaginem ,  fimillimus  euadere  contendis. 
Cuius  quidem  animi  indolis  ftatim  fub  aufpi- 
catisfimum  Imperii,  poli  mortem  Patris  TVI 
beatisfimae  memoriae  fufcepti  initium  hac  de- 
difti  re  teftimonium,  quod,  quum  nonnullos 
priuatorum  hominum  haud  paucas  Principi 
proprias  ad  fe  traxifle  poflesfiones  animaduer- 
teres,  quasTV  TIBI  aerarioque  publico  afle- 
rere  nitebaris,  quumque  hoc  ipfo  laudabili 
fa<5to  nonnullorum  commoueri  intelligeres 
animos,  illud  haud  quaquam  propofitum  TIBI 
efle  publice  declarares,  vt  fubaitorum  TIBI 
attribueres  bona,  quae  potius  tueri,  iisdem- 
que  integra  feruare  decreuifies  ac  intacta,  fed 
ea  tantummodo  TE  TIBI  vindicare  velle, quae 
iure  patrio  TIBI  debeantur,  et  de  quibus  ratio 
a  TE  SereniflTmis  fit  reddenda  polleris.  Et 
quam  firmum,  iuftum,  ac  aequi  tenacem  hoc 
ipfo  TE  in  negotio  praebuifti !  Neque  enim 
eorum,  qui  fanguine  Ducali  orti  erant,  Princi- 

pum,  nec  inferioris  conditionis  nobilium  a 
confilioTE  TVO  reuocare  poterant  voces. 
Haud  enim  in  adminiftranda  iuftitia  hominum 
elle  rationem  habendam  noueras,  quum  haec 
ex  earum  genere  virtutum  fit,  cuius  primum 
munus  eft,  vt  ne  cui  quis  noceat,  nifi  laceffitus 
iniuria,  deinde  vt  communibus  pro  communi¬ 
bus  vtatur,  priuatis  autem  vt  fuis.  Sic  igitur 
cuftodem  TE  demonftralti  iuftitiae,  illius, 
quae  perpetuae  commendationis  et  famae  elt 
fundamentum,  virtutis,  et  fine  qua  nihil  pium, 
nihil  rectum ,  nihil  laudabile  elle  poteft. 

Hac  ipfa  vero,  qua  excellis,  Domine,  iufti¬ 
tiae  gloria  comprobalti,  quantum  valeas  con- 
filio,  quantum  rerum  gerendarum  prudentia, 
in  qua  ipla  ineft  quaedam  imperatoria  dignitas. 
Quibus  enim  illuftrioribus  hanc  ipfam  tefta- 
tam  reddere  potuifles  argumentis ,  quam  fa- 
£tum  eft  iis,  quae  fub  regiminis  Ducalis  aufpi- 
cium  a  TE  edita  elle  meminimus.  Pruden- 
tiftima  profecto  et  Principe  digna  viro  vox 
erat,  quae  aTE  audiebatur  tum,  quum  omni¬ 
bus  viribus,  ftudio  fummo  TE  daturum  elfe 
operam  affirmares ,  vt  pium,  iultum,  aequum 
TE  experirentur  Principem,  quibus  impera¬ 
bas  ,  fubditi.  Quanta  igitur  cura,  quanta  fol- 
licitudine,  qua  fapientia  eum  TE  exhibuifti 
fubditis  Principem,  qualemTE  futurum  ipe- 

rare  ipfos  iufleras.  Haud  profecto  meliore 
aut  faciliore  fubditorum  perfpicere  conditio¬ 
nes  ratione,  et  quae  iplis  lint  faluti,  ac  emolu¬ 
mento,  diiudicare  potell  Princeps,  quam  fi 
grauilfimum  hoc  negotium  haud  (oli  amico¬ 
rum  fuorum  permittat  curae,  fed  ipfemet  in 
fubditorum  inquirat  flatum  rationesque,  et  de 
iisdem  aut  emendandis  aut  promouendis  fit 
follicitus.  Praellitifli ,  Caesar  Optime  ,  hoc 
ipflim  Principis  officium,  eoque  adeo  tan- 
quam  documento  illuftri  atque  publico 
TVAM  confirmafli  regnandi  prudentiam. 
Neque  enim  memoria  noftra  exceffit  praecla¬ 
rum  illud ,  quod  fufcepifli ,  negotium ,  quum 
faepillime  eo,  quo  TVA  Lotharingiam  exhi¬ 
larabas  exoptatiflima  praefentia  tempore,  ter¬ 
ras  TVO  fubie&as  imperio,  infciis  tum  amicis, 
tum  fubditis,  folo  Fratre  Carolo,  illo  incom¬ 
parabili  Heroe,  itineris  lbcio,  peragrares,  et  in 
fubditorum  TVORyM,  quos  patris  inftar 
amabas,  conditiones  falutemque  data  inquire¬ 
res  ratione.  O  eximium !  O  Principe  di¬ 
gnum  facium !  Adeo  illo  iam  tempore  oflen- 
dilli,  quae  et  quanta  de  TE  polliceri  fibi  pof- 
fet,  quam  nunc  gloriofiffime  moderaris,  Res¬ 
publica  Romano- Germanica.  Neque  vero 
hoc  exllat  vnicum  illius,  qua  confpicuus  es, 
regnandi  prudentiae  documentum.  Nam ,  fi 
vel  alia  nunc  praetereo,  qua  quaefo  ratione 

fubditorum  melius  aut  felicius  confulere  po- 
tuifles  fortunis,  quam  faluberrimo  illo  fecilti 
confilio,  quo  eos  amicorum  TVORVM,  qui 
duplici  fungebantur  munere,  declarare  iube- 
bas,  quodnam  fibi  ex  iis  adminiftrandum  relin¬ 
qui  potiffimum  cuperent;  quandoquidem 
caeteros  illos,  quorum  exftarent  in  TE 
TV  ASque  terras  merita,  digno  meritis  eorum 
remuneratos  velle  modo  lignificabas.  Ita 
vero  maioribus  quotidie  certiffimisque  Pa¬ 
triae  Patrem  TE  commonftrabas  exemplis, 
hisque  illud  fimul  efficiebas ,  vt  tanquam  Pa¬ 
trem  TE  colerent  ac  venerarentur,  qui  TV O 
fubiecti  erant  imperio ,  populi.  Et  fi  haec 
etiam ,  quae  omnium  tamen  ore  celebrantur, 
TVAE  in  gerendis  rebus  fapientiae  minus  co¬ 
gnita  efleiit  exempla,  tamen  vel  hoc  vnicum 
mfficeret,  quod  Circumipedtiffimus  ille  Prin¬ 
ceps,  Carolvs  Sextvs,  beatiflimae  memoriae, 
TE,  Domine,  dignum  iudicauerit ,  cuiHun- 
gariae  regnum  fua  vice,  auctoritate  fua  regen¬ 
dum  committeret.  Hic  igitur,  hic,  inquam, 
fumma  illa,  quam  in  TE  poluerat  Carolvs 
Sextvs  ,  fiducia ;  hic ,  hic  praeftantifiimae  il¬ 
lae,  quae  in  TE  fulgebant,  virtutes,  in  illultris- 
fimo  pofitae  monumento,  confpiciebantur. 
Quas  igitur  quum  ad  1'alutem  atque  com¬ 
moda  Hungarorum  gentis  promouenda  pru- 
dentifiime  conferres,  quid  mirum,  quod  tanto 

gaudio ,  tanta  laetitia,  acclamationibus  tantis 
TE  exceperit,  atque  etiamnum  excipiat 
Hungarorum  populus. 

Eft  aliquis  clarus  in  pace,  fed  obfolefcit  in 
bello :  nec  femper  cum  infigni  rerum  geren¬ 
darum  vfu  coni  uncta  e  fle  folet  fcientia  rei  mi¬ 
litaris.  In  TE  vero,  Imperator  Maxime, 
lumma  regnandi  prudentia  cum  bellicarum 
rerum  peritia  amico  elt  coniuiicta  foedere, 
haecque  TVA  propria  laus  elt,  non  minus 
gentibus  imperare ,  quam  exercitus  bellicos 
regere  et  tueri.  Haec,  haec  grata  virtutum, 
quibus  ornatus  es,  coniunfitio  adeo  probata 
elt  Diuo  Imperatori  Carolo  Sexto,  vt  TIBI, 
cui  populos  iam  regendos  commiferat,  exerci¬ 
tus  quoque  tuendos  traderet,  Supremumque 
TE  belli  Legatum  conftitueret.  N  eque  mi¬ 
nus  collocatae  ad  Gloriofiffimi  Imperatoris 
exemplum  in  TE  fpei  teltimonium  dederunt 
facri  Imperii  Ordines,  quum  illud  fequuti  gra- 
villimam  Summi  militiae  Praefecti  dignitatem 
TIBI  committerent,  quam  quidem  maximus 
ille,  quo  iam  tum  in  Rempublicam  Romano- 
Germanicam  flagrabas ,  amor  iure  quodam 
fuo  libi  poltulare  videbatur. 

Adeo  enim  infigni  ftupendoque  hunc 
TVVM  in  illam  amorem  tellatum  feceras  do- 

cumento,  quo  maius  ac  excellentius  fingi  aut 
excogitari  nullum  poteft.  Quid  homini¬ 
bus,  quid  Principibus  inprimis  dulcius  elt 
patrio  folo,  quid  gratius  patriis  auitisque  ter¬ 
ris  ?  Ea  iam  erat  rerum  conditio ,  vt  cum  ca- 
riffima  TIBIque  deditiffima  .  Lotharingia 
TV  A,  quae  quidem  non  fine  laciymis  infigni- 
que  ac  ineffabili  maerore  animi  TE  Dominum 
fuum  haereditarium  dimifit,  aut  aliae  commu¬ 
tandae  terrae,  aut  Respublica  Romano-Ger- 
manica  diuturnioris  exitiofiffimique  belli  ex¬ 
ponenda  eflet  periculo.  Qui  haud  ea,  qua 
TV  ornatus  es,  animi  celfitudine  roboreque 
lolido  praeditus  luiflet  Princeps,  luas  fibi  ler- 
vare  regiones,  reliqua  vero  fortunae  commit¬ 
tere  decreuiflet.  Sed  TV,  qua  es  animi  pru¬ 
dentia,  quo  iam  tum  conlpicuus  eras  in  Impe¬ 
rium  Romano-Germanicum  amore,  T  V  A  po¬ 
tius  negligebas  regna,  terras  patrias,  vt  Rem- 
publicam  Germanorum  fartam  et  a  belli  tem- 
peftate  ac  iniuriis  tecbam  feruares.  Ita  nouo 
iterum  exemploTVA  illa  emicabat  animi  ma¬ 
gnitudo,  quae  communem  humanae  fortis 
conditionem  longiffime  fuperat  atque  vincit. 
Ita  certilfimo  iam  tum  documento  demon- 
ffralti,  Deo  et  Imperio  TE  ltudere,  Deo  et  Im¬ 
perio  Acceptissime  Imperator,  qui  fangui- 
nem  pro  Deo  et  Imperio  nullo  vnquam  tem¬ 
pore  TVVM  dare  ac  effundere  recufafti. 

Eft  haec  virtutum ,  amico  locietatis  vin¬ 
culo  fibi  iundtarum  vis,  ea  conditio,  vt  vna  in¬ 
flammata  ceterae  haud  quiefcant,  abditeque 
latentes  communi  fe  liibducant  faluti ;  led  fo¬ 
datis  viribus,  iunctisque  fibi  auxiliis  exferere 
fe,  fuamque  ament  oftendere  pulchritudi¬ 
nem,  praeflantiam  fuam,  fuam  dignitatem. 
Eminet  inter  has  ipfas  virtutes  quaedam  earum 
fpecies,  humanitatem  facilitatemque  quam 
dicere  folent  fapientes,  ita  comparata,  vt  ce¬ 
terae  illae,  hac  deffitutae,  fuam  aegre  poffint 
tueri  auctoritatem,  ipfa  vero  reliquis  admixta, 
gratiam  eis  conciliet  atque  luauitatem.  TV, 
qui  omnibus  excellis  virtutibus ,  Imperator 
Svmme,  hanc  quoque,  qua  Devm  praefertim 
delectari  nouimus,  adeo  TIBI  propriam  reddi- 
difti  facilitatem ,  vt  de  principatu  eius  cum 
Avgvsto,  illo  Humaniflimo  Imperatore,  con¬ 
tendere  videaris;  et  quid  dico  videaris?  vere 
contendas.  Iam  delinant  mirari  homines, 
quod  ita  in  TE  amando  colendoque  certarint 
tanti,  quos  in  itinere  conftitutus,  inuifilti  Re¬ 
ges,  Principes,  populi:  quod  tanto  TE  ve¬ 
nerandi,  fuamque  TIBI  teftandi  pietatem  re¬ 
verentiamque  defiderio  flagrarint  Angliae 
Regni  Primores.  Haec,  haec,  inquam,  qua 
ornatus  es,  caeleftis  virtus,  omnes,  qui  faciem 
TVAM,  illamque  effulgentem  in  vultu  TVO 
ferenitatem  contuentur,  ad  TE,  Avgvsto- 

rvm  Clementissime,  amandum,  ad  TE  colen¬ 
dum,  ad  TE  obferuandum  impellit,  et  dulci 
quadam  vi,  impetuque  liiaui  ducit  atque  tra¬ 
hit.  Ita  facilitate,  ita  comitate,  ita  humani¬ 
tate  Regum,  Principum,  populorum  TIBI 
conciliare  ftuduilti ,  hodieque  ftudes  mentes 
animosque.  Ita  hoc  fimul  hifce  TVIS  meri¬ 
tus  es  virtutibus ,  vt  non  folum  Potentiffimus 
Magnae  Britaniae  Moderator,  fed  Chriltianis- 
fimus  quoque  Galliarum  Rex ,  fed  Sereniffi- 
mus  Nouemuir  Moguntinus,  Franciscvs  Lo- 
tharivs,  beatiffimae  memoriae,  fed  alii,  quos 
in  itinere  conllitutus  falutalli ,  ilimmi  Princi¬ 
pes  pluribus  vnis  documentis,  quanto  dignus 
lis  amore,  quanta  veneratione ,  olim  iam  fue¬ 
rint  teftati. 

Sed  nec  Mufas  ea ,  qua  TE  venerabilem 
reddidilli,  carere  paflus  es,  gratia,  liberalitate, 
clementia.  Quum  enim  Ipfe  litterarum  ftu- 
diisfis  quam  maxime  imbutus,  et  quicquid  ad 
illa  ipectat  mirifice  colas  amesque,  tum  eos 
quoque,  qui  ceteros  eruditione  ac  doctrina 
antecellere  laborant,  diligis ,  defendis,  foues, 
tueris.  Cuius  infignis  T VI  in  litteras  earum- 
que  cultores  amoris  certiflima  maximaque  de- 
dilti  documenta  non  eo  folum  tempore,  quo 
exteras  nationes,  terrasque  alias  prudentis- 
fime  perlullrabas ,  hacque  occafione  mores 

gentium ,  regionum  fitus ,  opportunitates  lo¬ 
corum  ,  formas  regiminum  diuerfas  curatius 
nofle  contendebas  ac  peripicere;  quanquam 
tum  quoque  eum,  quo  litteras  complecteris, 
amorem  hac  ipla  re  teltatus  es,  quod  adeo  fa¬ 
cilem  TE  comemque  praeberes,  quum  in¬ 
cluta,  quae  Londini  floret,  fcientiarum  focie- 
tas,  quando  TVA  eam  dignabaris  praefentia, 
membris  TE  fuis  adfcriberet :  fed  nouo  hac 
noflra  aetate,  hocipfo,  quoviuimus,  anno 
T  VAM  erga  litteras  gratiam  confirmafli  argu¬ 
mento.  Quum  enim  ii,  qui  Piftoiam ,  nobi¬ 
lem  illam  ampliflimamque  Tufciae  TVA  E 
duitatem,  incolunt  eruditi,  TIBI  id,  quod  de 
condenda  fcientiarum  academia  ceperant, 
confilium  modeftiflime  aperirent,  hoc  ipfum 
laudabile  inftitutum  non  folum  luffragio 
quam  facillime  TVO  approbafti,  TIBIque 
gratum  illud  efle  teltatus  es  atque  acceptum, 
led ,  en !  nouum  TV AE  in  eruditos  clemen¬ 
tiae  lingularis  documentum !  hanc  ipfam 
quoque  academiam  in  fidem  atque  clientelam 
recepilti,  TVVMque  eandem  fperare  iuflifti 
praefidium  maximum.  Praeclarum  profecto 
fa<5tum,  atque  TE,  T anto  Principe,  dignum ! 

Ita  igitur,  in  TE,  Imperator  Maxime! 
enitent  ac  corulcant  virtutes  imperatoriae 
omnes.  Ita,  meritorum  TVOR.VM  gloria 

fummus  maximusque  dici  mereris  Princeps. 
Quas  praeclariHimasTVAS  animi  vere  Regii 
dotes  virtutesque  quum  videret  Prudentisli- 
mus  Imperator  Carqlvs  VI ,  gloriofiflimae 
memoriae;  quid  mirum  elt?  quod  filiam 
TIBI  luam  natu  primam  ac  principem,  illam 
tantarum  gentium  tantorumque  populorum 
tum  haeredem,  iam  Reginam  Auguftam, 
eam,  in  quam  omnia,  quae  vel  a  Deo  vel  a  vir¬ 
tute  exfpectari  poliunt  bona,  cumulatisfime 
liint  collata  ,  et  in  qua  praeter  formam  atque 
Ipeciem  nihil  inefle humani  videtur,  Magnam 
illam,  Mariam  Theresiam,  TIBI,  inquam, 
Svmme  Princeps,  connubii  foedere  coniugem 
iungere ,  fanctumque  adeo  illud ,  quod  cum 
EA  iam  TIBI  commune  erat  fanguinis  vincu¬ 
lum,  amplius  adhuc  conftringere  magisue  fir¬ 
mare  decreuerit.  Quum  enim  Vestra,  quod 
fupra  iam  meminille  officii  mei  fuit,  gente 
omnes  ii,  qui  inde  a  Rvdolpho  IIabsbvrgico 
vsque  ad  Carolvm  VI  Imperio  Romano-Ger- 
manico  liimma  cum  laude  praefuerunt,  e  feli- 
cisfimo  Ratbothi  cum  Itha  connubio  pro¬ 
gnati  Imperatores  ,  fuerint  orti,  tum  inprimis 
hoc  ipfum  cognationis  foedus  aulpicatisfimo 
illo,  quod  cum  Serenisfima  Principe  Eleo- 
nora  Maria,  Leopoldi  Sapientisfimi  Impera¬ 
toris  forore,  atque  Michaelis  Poloniarum  Re¬ 
gis  vidua,  contraxit  Auus  TVVS  felicisfimae 

memoriae  Carolvs  Qvartvs,  connubii  vin¬ 
culo  lancitum  firmiusque  fuit  redditum. 

Ita  fanguinis  foedere  iun£ti  virtutum  quo¬ 
que,  Genti  Vestrae  Serenissimae  propria¬ 
rum,  fplendore  corufcabatis ;  itaque  et  fanguis 
et  virtus  fortunatisfime  funt  Vestro  Aulpica- 
tisfimo  connubio  in  Vobis  denuo  copulatae. 
Quam  enim  fan£ta,  quam  cafta,  quamreli- 
giofa,  AvGvsTA,quam  nunc  falutamus,  Mater 
feruet  in  Devm  pietate !  Quanta  animi  pa¬ 
tientia,  quanta  in  Summo  Numine  fiducia  vel 
aduerhslimos  tulit  rerum  cafus!  Quanta 
animi  fubmisfione  fi  quid  profperi  eueniflet, 
Deo  id  foli  tribuendum  cenfuit !  Hinc,  quum 
Eam  e  Bohemiae  regno  Viennam  reducem,  fe- 
itiuis  ignibus  excipere,  illamque,qua  ob  fortu¬ 
natum  Aultriacorum  armorum  luccefliim  ad- 
ficiebantur ,  laetitiam  variis  hilariorum  publi¬ 
corum  generibus  explicare  teftarique  vellent 
fidilfimi  Viennae  vrbis  ciues,  haud  quaquam 
id  permifit  Religiosissima  Princeps.  Haud 
enim  aequum  elfe  affirmabat, eo  tempore,  quo 
Res  Publica  Germanica  belli  furoribus  concu¬ 
teretur,  alia  ratione,  quam  follemnibus  pro 
praeftito  auxilio  redditis  Deo  gratiis,  fua  ex¬ 
primere  gaudia,  luam  teftatam  facere  volupta¬ 
tem.  Ita  Ipem  fibi  omnem,  omnem  fiduciam 
in  Deo  efle  pofitam,  atque  ab  Eo  Ipso  omne  Se 
auxilium,  bellique,  quod  Germaniam  tanto- 

pere  vexat ,  finem  fperare  teftata  eft  Regina 
Sapientissima.  Ita  premi  Se  quidem  omni  ex 
parte  fenfit  quamfaepiflime,  nunquam  tamen 
virtutem  plus  quam  heroicam,  nunquam  ex¬ 
cellam  animi  magnitudinem  palla  eft  aut 
frangi  aut  opprimi.  Ita  tam  aduerfis ,  quam 
fecundis  rebus  eandem  Se  efle ,  eandem  quo¬ 
que  in  pofterum  fore  luculentilfime  oftendit. 

Bellum  parare,  fimul,  et  aerario  parcere, 
cogere  ad  militiam,  quos  nolis  offendere,  do¬ 
mi  forisque  pari  omnia  curare  ftudio, negotiis¬ 
que  et  domefticis  et  externis  fimul  intentum 
elle ,  arduum  profecto  opinioneque  eft  fubli- 
mius,  neque  nifi  ab  eo,  in  quo  cum  religiolain 
Devm  pietate  iuftitia  prudentiaque  regnandi 
eft  comunfita,  praeftari  poteft.  Praeftitit  vero 
id  ipfum  Conivx  T  V  A  Prvdentissima  ,  Cae¬ 
sar  Optime,  idque  ita  praeftitit,  vt  Femina, 
vt  Regina  fine  exemplo  maxima  dici  iure  quo¬ 
dam  fuo  mereatur.  Quanta  enim  prudentia, 
coniun&is  TEcum ,  Avgvste,  confiliis ,  ea, 
quae  ad  rerum  domefticarum  procurationem 
fpectanr,  negotia  in  ordinem  redegit !  quanta 
animi  circumfpectione  eos  libi  adfciuit  rerum 
gerendarum  aaminiftros  amicosque,  quorum 
cognitas  habebat  virtutes ,  pietatem,  fidem, 
prudentiam !  quanta  fapientia,  quanto  confi- 
lio,  quanta  celeritate  in  conficiendis  iis,  quae 
ad  feliciter  profpereque  bella  gerenda,  necef- 

faria  lunt ,  vfa  eft  rebus !  quam  facili  nutu 
Hungaros  fuos,  et  tot,  quos  antea  ne  quidem 
nouimus,  populos  ad  liii  defenfionem  allexit ! 
quam  promtos  pronosque  ad  fubfidia  pecu¬ 
niaria,  iis,  quae  ipfa  rogauerat,  maiora,  fua 
fponte  lubminiftranda,  omnes  et  fingulos  ex¬ 
perta  eft  fubditos ! 

Sicuti  vero  iuftitia  rerumque  gerendarum 
vfu  admirabilis  eft  Maria  Theresia,  Conivx 
TIBI,  Imperator  Invictissime,  virtutibus  fi- 
millima ;  ita  inanfuetudine ,  facilitateque 
prorfus  diuina ,  nec  amicis  tantum ,  fed  ipfis 
quoque,  qui  bellum  cum  Ea  gelferunt,  Princi¬ 
pibus  amabilis  femper  eft  vifa.  Adeo  enim  ori, 
vultui,  oculis,  totique  corporis  formae  infidet 
atque  innata  eft  ea,  qua  fplendet ,  humanitas 
comitasque;  eumque  in  modum  cum  ea, quae 
Principes  decet,  grauitate  feueritateque  con- 
iuntla  eft,  vt,  qui  Avgvstae  huius  Matris  fa¬ 
ciem,  effulgentemque  in  vultu  plus  quam  hu¬ 
manam  Maieftatem  intuetur, quid  primo  loco, 
quid  fecundo  mirari  debeat ,  nefcire  le  profi¬ 
teatur, neutrum  verbis  laudibusque  exprimere 
fe  poife  fentiat.  Quae  vero  humanitas  maior 
eft,  quae  gratia  illuftrior,  quam  fi  Princeps  ho¬ 
noris  fibi  debiti  partem  quafi  quandam  tri¬ 
buere  fubditis  videtur?  Sed  fecit  hoc  quoque, 
nouumque  adeo  inauditae  gratiae  praebuit  ar¬ 
gumentum,  Dignissima  Imperatrix.  Nullum 

potius  nomen  Principibus  maiori  iure  debetur 
augulto  illo,  quo  Patres  falutantur.  Hoc  au¬ 
tem  ipfo  Iplendidiffimo  nomine  plus  fimplici 
vice  Illuftrifllmum  Hungariae  Palatinum,  Co¬ 
mitem  de  Palfy ,  ab  Hvmanissima  Regina, 
quae  alias  non  nili  Matris  alloquutione  fubdi- 
tos  fuos  compellare  confueuit  Ipfa,  condeco¬ 
ratum  fuifle  admirabundi  percepimus.  Et 
quis  praeter  haec  fummis  laudibus  non  extol¬ 
leret,  quis  non  fumma  animi  veneratione  cole¬ 
ret  obferuaretque  incredibilem  illam  tot  lcien- 
tiarum,  tot  linguarum  peritiam,  illam  in  litte¬ 
ras  omnes,  in  primis  vero  hiltoriam  et  pruden¬ 
tiae  vniuerlalis  atque  iuris  publici  doctrinam, 
propenlionem ,  illamque,  vt  fummatim  lo¬ 
quar,  virtutum ,  quibus  fulget  Celsissima  Im¬ 
peratrix,  Maria  Theresia,  omnium  concor¬ 
diam?  Ita  profecto  elt!  TVAE,TVAE  illae, 
Divina  Princeps,  laudes,  virtutes  T  VAE  non 
Germanorum  folum,  fed  paene  omnium  gen¬ 
tium  litteris  atque  linguis  celebrabuntur.  Illa 
certe  vita  elt  TVA,  quae  vigebit  memoria  lae- 
culorum  omnium,  quam  pofteritas  alet,  quam 
ipfa  aeternitas  femper  tuebitur.  Obftupefcent 
profecto  pofteri,  imperia,  prouincias,  pugnas 
innumerabiles,  monumenta,  triumphos  audi¬ 
entes  et  legentes  TVOS,  vixque  fidem  habe¬ 
bunt  rebus  a  TE  geftis  atque  patratis,  etiamfi 
absque  fuco,  fine  verborum  apparatu  magni¬ 
fico,  nude  atque  aperte  enarrentur.  Ita  igitur, 

Avgvstissima  Imperatrix  !  virtutibus  TVIS, 
TVIS  animi  dotibus  id  es  affiequuta,vt  omnes 
Proauorum  TVORVM,  omnes  exterarum 
gentium,  potentiflimorumque  populorum, 
omnes  clariffimorum  Regum  res  geltae,  cum 
T  V  IS,fiue  contentionum  Ipettemus  magnitu¬ 
dinem  ac  numerum,  fiue  rerum  conficienda¬ 
rum  celeritatem,  fiue  animi  denique  conftan- 
tiam,  eam  tamen,  quae  a  ftabili  folidaquepace 
nunquam  abhorruit,  conferri  atque  comparari 
vix  poflint.  Ita  fane  id  es  meritis  adepta 
TVIS,  vt  fis,  vt  praediceris,  vt  ferae  quoque  fi- 
ltaris  pofteritati  generis  humani  deliciae,  et 
illa ,  fi  quam  orbis  terrarum  vnquam  vidit,  ab- 
folutiffimae  virtutis  effigies. 

O  igitur  nos  felices !  o  nos  beatos !  quibus 
fub  Tantorvm  Principvm,  Tanti  Imperato¬ 
ris,  Imperatricis  Tantae  moderamine  ac  im¬ 
perio  viuere  contigerit.  Laetare,  laetare  iam, 
tantoque,  quod  in  Francisco  atque  Maria 
Theresia  largitum  Tibi  elt  fummumNumen, 
bono  laete  hilariterque  fruere  Germania,  tu- 
que  inprimis  dilecla  patria,  Hamburgum. 
Quam  turbulenta,  quam  triftis,  quam  tre-' 
menda  erat  Imperii  Romano  -  Germanici  fa¬ 
cies  tum, quum  CAROLI VII  ad  caeleftes  fe- 
des  difcellii  capite  fuo  orbaretur  Germania. 
Quam  cito  autem ,  quam  feliciter  exaudiuit 
vota  nollra  DEVs,eundemque  nobis  dedit  Suc- 
ceflbrem,  quem  certatim  omnes  efflagitaui- 
mus,  quo  melior  praeftantiorque  fingi  nullus 

poteft, et  fub  cuiuspotiffimum  aufpiciis  pacem 
Germaniae  orbique  terrarum  nunc  tandem 
redditum  iri,  ac  quietem  deinde  publicam  flo¬ 
rentem  vbique  videre, quidquid  etiam  flagran¬ 
tis  adhuc  belli  incommoda  lperare  nos  cohi¬ 
bent,  Deo  tamen  melius  prouidente  ominari 
nobis  haud  obfcure  licet.  Iam  igitur  T u  inpri- 
mis, respublica  Hamburgenfis,in  his,  in  quibus 
fita  es,  Germaniae  finibus,  quaeuis  tibi  faufta, 
fortunata  quaeuis  polliceri  potes;  quandoqui¬ 
dem  de  eo  gloriari  Tibi  licet  Numine  tutelari, 
cuius  gloriofiflimos  Maiores  gratiam  clemen¬ 
tiamque  Svam  nullo  non  tempore  tibi  quam 
largiffime  contulifle,  haud  fine  demifla  animi 
veneratione  recordaris.  Tanta  igitur  atque 
adeo  infignia  bona,  quum  in  Francisco  atque 
Maria  Theresia  et  tibi  et  patriae  communi 
reddiderit  indulgentiflimus  Devs,  quid  magis 
pium?  quid  aequius  ?  quid  religiofius  eft  ?  quam 
vttu,vt  nos  ciuestui,  tantorum  beneficiorum 
memores,  hoc  potiflimum  die  llipplices  Deo 
repetamus  publice,  quas  ante  hos  tres  menfes 
llatim  iam  egimus,  gratias;  fimulque  vitam  ac 
incolumitatem  Imperatoris, imperiique  et  hu¬ 
ius  vrbis  falutem,  eidem  quam  obfequiofiffime 
reuerentiflemeque  commendemus. 

TIBI  igitur,  Devs  Optime  Maxime,  TIBI, 
Reipublicae  Romano-Germanicae  Conditori 
ac  Defenfori,  nos  quam  fubmilfilfime  obllri- 
6fcos,  ac  deuindtos  efle  fatemur,  propterea 
quod  adeo  clementem,  adeo  benignum,  adeo 

beneficum  nobis,  Imperio  Romano -Germa¬ 
nico,  orbique  vniuerfo  TE  praebuilti,eumque 
nobis  conceffifti  Imperatorem,  quem  T  VAS 
imitantem  virtutes ,  nos  fouere,  defendere, 
tueri,  et  velle  et  polle  quam  certilfime  confi¬ 
dimus.  Pergas,  quaefumus,  Caelestis  Pater  ! 
rerum  humanarum  Moderator  Clementis¬ 
sime,  propitius  femper  elfe  Avgvsto,  quem 
nobis  dedifti,  Caesari,  et,  quae  in  linum  eius 
confugit,  reipublicae  Germanicae.  Serua, 
tuere,  cullodi  Sanctissimvm  VnctvmTVVM 
Imperatorem,  Eiusque  Conivgem  Avgvstam, 
tot  populorum  tot  regnorum  matrem  dile£tis- 
limam.  Serua  Imperatoris,  ferua  imperii  Maie- 
ftatem, terrae, quapatetvniuerfae,aahucquam 
maxime  venerabilem.  Fac,  o  Pacis  Princeps, 
vt  compolitis  bellis ,  conciliatisque  libi  orbis 
Principibus,  pace  fruamur  perpetua,  lalutari, 
gloriola,  Ianique  templo  claufo  Pacifici  no¬ 
mine  orbi  innotefcat  Franciscvs  Imperator. 
Nec  permitte,  vt  fuaue  illud  gratumque  con¬ 
cordiae,  inter  caput  et  vniuerfa  membra  mu¬ 
tuae,  qua  demum  gloriam  dignitatemque 
fuam  Germania  tueri ,  ac  quoscunque  irritos 
reddere  valet  infultus ,  vinculum  vnquam  dif 
foluatur;  fed, compolitis  ac  funditus  eradicatis 
dilfenlionibus ,  firmius  potius  ar£tiusque  id 
ipfum  conltringi,  perpetuumque  ac  perenne 
elfe,  iube.  Quemadmodum  etiam  Avgvstvm 
Avgvstamve  noltram  felicilfimae  fobolis  iam 
reddidifti  Parentes ;  ita  amplius  Eosdem  hac 

ipfa  exhilares,  quaefumus,  felicitate,  vt  vber- 
tate  Ilirpis  au61a  Gloriosissim  aDomvs  Lotha- 
ringico-Avstriaca  virtutem,  fortunam,  glo- 
riamfuam,vnacumheroofeminefanguineque, 
filiis  pollerisque  Sui  quam  fimillimis,  transdot, 
Germaniaeque  nunquam  delint  Imperatores 
e  fanguine  tam  gloriofo  orti.  In  primis  prote¬ 
gas,  velimus,  Avgvstam  Matrem,  vterum  ge- 
ltantem,  partumque  longe  cariffimum,  Ean- 
DEMque  puerperam  reddas  feliciffimam.  Ser¬ 
ves  Illam  ,  oramus ,  ferues  iterum  iterumque 
precamur,  Imperatorem,  TIBI  dilettum : 
nuncque,  quem  hodie  feftum  nobiscum  agit, 
diem  ad  feros  vsque  annos  laetiorem  EI  femper 
felicioremque  redire ;  ficque  fub  exoptatisfi- 
mo  hoc  Capite  faluam  efle  iubeas  Germaniam, 
faluam  religionem,  faluas  litteras,  falua  terra 
marique  commerciorum  negotia, faluam  deni¬ 
que  hanc  Lotharingico-Avstriacae  DoMvi 
deuotisfimam  rempublicam,  propugnaculum 
Germaniae,  Hamburgum.  Ita  demum  Caesa¬ 
rem,  noftri  amantiffimum,  Celsissimam  Impe¬ 
ratricem  ,  Avgvstamqve  Sobolem  ,  et  in  pri¬ 
mis  Serenissimvm  Ivventvtis  Principem,  Iose- 
phvm,  foue,  ita  ferua,  ita  protege,  ita  omnibus 
gratiae  TVAE  bonis  EOS  redde  cumulatiffi- 
mos,  vt  perfectisfimum  maximae  fummaeque 
felicitatis  exemplum, FR  AN CISCV S  etM  A- 
RI A  THERESIA,  prolesque  tantis  tamque 
magnis  Parentibvs  digna,  vltimique  demum 
temporis  gaudium,  ornamentum,  deliciae  fint 
atque  celebrentur. 

Oratorio. 

£ambuvg,  bett  grcn  december,  1745. 

